जंगली गौरैया

जंगली गौरैया, जिसे पीतकंठ गौरैया और लाल-कंधा गौरैया भी कहते हैं और जिसका वैज्ञानिक नाम जिम्नोरिस ज़ैंथोकोलिस है, भारतीय उपमहाद्वीप में मिलने वाली गौरैया पक्षियों के जिम्नोरिस वंश की एक जीववैज्ञानिक जाति है।Christidis, L.; Boles, W. E. (2008). Systematics and Taxonomy of Australian Birds. Canberra: CSIRO Publishing. ISBN 978-0-643-06511-6.Houlihan, Patrick E.; Goodman, Steven M. (1986). The Natural History of Egypt, Volume I: The Birds of Ancient Egypt. Warminster: Aris & Philips. ISBN 978-0-85668-283-4.Summers-Smith, J. Denis (1963). The House Sparrow. New Naturalist (1st. ed.). London: Collins.

विवरण
पासर वंश की आम गौरैया की तुलना में इनकी चोंच अधिक महीन होती है और उनके विपरीत इसके पंखों पर कोई धारियाँ नहीं होती हैं। इनके कंधे की दोहरी सफेद पंखों की  पट्टी इन्हें मटमैले रंग की आम गौरैया से अलग करती है। नर के कंधे पर लालभूरे रंग के धब्बे होते हैं जिन्हें देख पाना कभी-कभी मुश्किल हो सकता है। उनके गले पर हल्का पीला धब्बा भी होता है। मादाओं का रंग धुंधला होता है और कंधे पर लाल धब्बे भी नहीं होते साथ ही गले का पीला धब्बा भी बहुत हल्के रंग का होता है जिसे देख पाना प्राय कठिन होता है।  

यह प्रजाति वृक्ष-प्रेमी है, हालाँकि कभी-कभी इसे तारों और ज़मीन पर भी देखा जाता है, जहाँ यह उछल-उछल कर चलती है। इनकी कूक सामान्य लेकिन गाना विशिष्ट होता है। इसकी उड़ान सीमित होती है और ऊपर उठने से पहले यह नीचे गोता लगाती हैं।

 इन्हें भी देखें 
 घरेलू गौरैया
 जिम्नोरिस
 पूर्वजगत गौरैया

 सन्दर्भ 

श्रेणी:जिम्नोरिस
श्रेणी:भारत के पक्षी